Dearg le Fearg. Feachtas polaitiúil agus sraith agóidí atá Dearg le Fearg ⭕, chun cur in aghaidh na n-ionsaithe a bhí á ndéanamh ar an Ghaeilge. Bunaíodh Conradh na Gaeilge an feachtas sa bhliain 2013. Ar an 15 Feabhra 2014, eagraíodh mórshiúl i m[[Baile Átha Cliath]], le cur in iúl don [[rialtas]] go raibh [[pobal]] na Gaeilge “Dearg le Fearg”. Deich míle [[Gaeilgeoir]] ó fud an [[Oileán|oileáin]] a bhailigh le chéile, is cosúil, lena g[[cearta daonna|cearta teanga]] a éileamh. Tá agóid á heagradh don 21ú lá Bealtaine i m[[Béal Feirste]].
[[Íomhá:Map_of_Scotland_showing_main_pilgrimage_ways_to_St_Andrews.png|mion|[[Cill Rímhinn]]]]
Cúlra.
Chuir an [[Comhaontú Chill Rímhinn]] sa bhliain 2006 roinnt dualgas agus coimitmintí ar bun a chaithfear a chomhlíonadh i d[[Tuaisceart Éireann]], ina measc bhí Acht na Gaeilge.  Gheall [[Rialtas na Ríochta Aontaithe|Rialtas na Breataine]] in Aguisín B go mbeadh Acht Teanga Ghaeilge ann:"‘agus go oibreoidh sé i gcomhar leis an Fheidhmeannas atá le teacht le forbairt na Gaeilge a mhéadú agus a chosaint."
[[Íomhá:St._Andrews,_general_view_1.jpg|mion|[[Cill Rímhinn]]]]
An "Dream Dearg".
Tháinig an "Dream Dearg" le chéile sa bhliain 2016 mar gheall ar an fhrustrachas i measc [[pobal|phobal]] na Gaeilge sa [[Tuaisceart Éireann|Tuaisceart]] faoi ionsaithe leanúnacha ar an Ghaeilge, is cosúil, ó rialtas agus ionadaithe pobail. "Acht na Gaeilge" sa Tuaisceart atá ag teastáil ón Dream Dearg, rud a chosnódh an Ghaeilge óna leithéid d'ionsaithe amach anseo, dar leo. Chuaigh feachtas an Dream Dearg agus an [[íomhá]] den [[fáinne|fháinne]] [[Bán|bhán]] ar chúlra [[dearg]] go mór i bhfeidhm ar na meáin shóisialta sa bhliain 2016/17.
Siombailí.
Tá ‘an fuilghrúpa O’ ar an gcúigiú straoiseog is mó úsáid i measc na nGael ar Twitter. Ní cúrsaí fola ná leighis a bhíonn i gceist ag lucht labhartha na Gaeilge nuair a bhíonn an straoiseog seo in úsáid acu, ainneoin teideal oifigiúil na siombaile, ach ‘Dearg le Fearg’. Tá an ciorcal bán ar chúlra dearg tarraingthe ag lucht an fheachtais chucu féin mar shuaitheantas idirlín. Tá leaganacha eile den chomhartha, mar shampla, ‘an ciorcal mór dearg’ ⭕, ann freisin.
Amhrán "Dearg le Fearg".
Seo [[amhránaíocht|amhrán]] le [[Bunscoil]] [[Beanna Boirche|Bheanna Boirche]], Caisleán an Mhuillinn
Táimid dearg le fearg,&lt;br&gt;Is tá bród inár nglór, &lt;br&gt;Gaeil óga dhílis muid, &lt;br&gt;Ag labhairt Gaeilge mar is cóir.&lt;br&gt;
Is í teanga cheart na nGael í, &lt;br&gt;Ag ár sinsir romhainn féin, &lt;br&gt;Ba mhaith linn cothrom na féinne, &lt;br&gt;Sin é ár mian.&lt;br&gt;
Tá an Ghaeilge ar bharr na teanga&lt;br&gt;Ag gach duine againn go léir,&lt;br&gt;An teanga aoibhinn is ársa atá, &lt;br&gt;Fud fad an domhain faoin spéir.&lt;br&gt;
Nach bhfuil níos fearr tuillte,&lt;br&gt;Ag an teanga ghleoite seo,&lt;br&gt;A bhí anseo linn le fada,&lt;br&gt;Is a bheidh againn go deo?&lt;br&gt;
Ach ní thig linn fanacht mar atá, &lt;br&gt;Agus muid ag seasamh siar, &lt;br&gt;Caithfidh rudaí bheith ceart is cothrom, &lt;br&gt;Tá an méid sin iomlán fíor. &lt;br&gt;
Níl muid ag iarraidh barraíocht, &lt;br&gt;cothromas sin an mhéid, &lt;br&gt;Tá Gaeilge chomh tábhachtach le teanga ar bith,&lt;br&gt;Creid nó ná creid.&lt;br&gt;
Éistigí linn anois a chairde, &lt;br&gt;Le guth geal glórach Gaelach, &lt;br&gt;Scairtimid amach os ard &lt;br&gt;Le crógacht agus misneach,&lt;br&gt;
Is Gaeil muidne, &lt;br&gt;Is táimid iontach bródúil as, &lt;br&gt;Níor mhaith linn anois, &lt;br&gt;Ach cearta, cóir is meas. 
Tagairtí.
[[Catagóir:Na Trioblóidí]]
[[Catagóir:Stair Thuaisceart Éireann]]
[[Catagóir:Grúpaí Gaeilge]]
[[Catagóir:Conradh na Gaeilge]]
[[Catagóir:Agóidíocht in Éirinn]]
[[Catagóir:Cearta Gaeilge]]